αρχοντος εν δελφοις πατρεα του ανδρονικου μηνος βουκατιου απεδοτο διων αλεξωνος τωι απολλωνι τωι πυθιωι σωμα γυναικειον αι ονομα ψιφυρα το γενος εξ αιτωλιας συνευδοκεουσας και τας γυναικος αυτου νικους και τας θυγατερος μενους και των υιων αλεξωνος και καλλια τιμας αργυριου μναν δυο και ταν τιμαν εχει πασαν καθως αυτοι ευδοκησαν εφ ωιτε ελευθεραν ειμεν ψειφυραν και ανεφαπτον απο παντων τομ παντα χρον[ον] ποιουσα ο κα θελη και αποτρεχουσα οις κα θελη. βεβαιωτηρες κατα τον νομον τας πολιος τιμοκριτος ευκλειδα σωστρατος ξενοκλειδα δελφοι. ει δε τις απτοιτο ψιφυρας επι καταδουλισμωι βεβαιον παρεχοντων τωι θεωι ταν ωναν οι τε αποδομενοι και οι βεβαιωτηρες. ει δε μη παρεχοιν βεβαιον τωι θεωι ταν ωναν πρακτιμοι εοντω κατα τον νομον τας πολιος ομοιως δε και οι παρατυγχανοντες κυριοι εοντων συλεοντες ψιφυραν ως ελευθεραν εουσαν και ανεφαπτον αζαμιοι [ε]οντες και ανυποδικοι πασας δικας και ζαμιας. [μ]αρτυροι τοι ιερεις του απολλωνος του πυ[θ]ιου αμυντας ανδρονικος ιδιωται ευκλειδας καλλειδα θεοφρα[σ]τος φιλοκρατεος νικαρχος ερατωνος πολυκλειτος κλεοδαμου διοδ[ω]ρος μνασιθεου δαμενης ορεστα δελφο[ι ε]υκλειδας μυα[ν]ευς ανδρονικος καλλιπολιτα[ς] στραταγος πετανιευς.
Phokis — Delphi — 157/6 BC
 157/6 BC